
Abstract 


Singularitățile la care se ajunge în relativitatea generală prin rezolvarea ecuaţiilor lui 
Einstein au fost și încă mai sunt subiectul a numeroase dezbateri ştiinţifice: Există sau nu, 
singularităţi? Big Bang a fost o singularitate inițială? Dacă singularitățile există, care este ontologia 
acestora? Este teoria generală a relativităţii o teorie care și-a arătat limitele în acest caz? 

În acest eseu argumentez faptul că există singularități, iar teoria generală a relativităţii, ca 
de altfel oricare altă teorie științifică din prezent, nu este valabilă în interiorul orizontului 
evenimentelor. Dar asta nu presupune, așa cum consideră unii oameni de știință, că ea trebuie 
considerată ca fiind perimată. 

După o scurtă prezentare a aspectelor specifice din teoria clasică newtoniană şi teoria 
specială a relativității, şi o scurtă prezentare a teoriei generale a relativităţii, în capitolul Ontologia 
relativității generale prezint aspectele ontologice specifice relativității generale. Următorul 
capitol, Singularități, este dedicat prezentării singularităților care rezultă în relativitatea generală, 
a aspectelor specifice ale găurilor negre şi orizontul evenimentelor, inclusiv dezbaterea despre Big 
Bang ca singularitate iniţială, şi argumentele în favoarea existenţei singularităţilor. În Ontologia 
singularităţilor vorbesc despre posibilitățile de încadrare ontologică a singularităţilor în general şi 
a găurilor negre în special, despre argumentul găurii pus în evidenţă de Einstein, şi argumentele 
prezentate de oamenii de știință că nu există singularități şi deci că teoria generală a relativității 
este în impas. Închei cu Concluziile în care expun şi reiau pe scurt argumentele care ămi susțin 
opiniile prezentate mai sus. 

Cuvinte cheie: relativitatea generală, teoria general a relativităţii, Albert Einstein, 


singularităţi, găuri negre, orizontul evenimentelor, Big Bang, cosmologie, gravitație. 

Introducere 

Singularitățile la care se ajunge în relativitatea generală prin rezolvarea ecuaţiilor lui 
Einstein au fost și încă mai sunt subiectul a numeroase dezbateri ştiinţifice: Există sau nu, 
singularități? Big Bang a fost o singularitate inițială? Dacă singularităţile există, care este ontologia 
acestora? Este teoria generală a relativităţii o teorie care şi-a arătat limitele în acest caz? 

În acest eseu argumentez faptul că există singularităţi, iar teoria generală a relativităţii, ca 
de altfel oricare altă teorie științifică din prezent, nu este valabilă în interiorul orizontului 
evenimentelor. Dar asta nu presupune, aşa cum consideră unii oameni de știință, că ea trebuie 
considerată ca fiind perimată. În acest scop m-am folosit de studiile mai multor fizicieni și filosofi: 
Thomas A. Ryckman, Farly Philosophical Interpretations of General Relativity (Ryckman 2018), 
Don A. Howard, Finstein's Philosophy of Science (D. A. Howard 2017), John D. Norton, What 
Can We Learn about the ontology of Space and Time from the Theory of Relativity? (Norton 2012), 
Robert Weingard, On the ontological Status of the Metric in General Relativity (Weingard 1976), 
Vincent Lam şi Michael Esfeld, The Structural Metaphysics of Quantum Theory and General 
Relativity (Lam and Esfeld 2012), Erik Curiel şi Peter Bokulich, Singularities and Black Holes 
(Curiel and Bokulich 2018), Gustavo E. Romero, 7he ontology of General Relativity (Romero 
2013c), Philosophical Issues of Black Holes (Romero 2014) and Adversus singularities: The 
ontology of space-time singularities (Romero 2013a), Nick Huggett şi Carl Hoefer, Absolute and 
Relational Theories of Space and Motion (Huggett and Hoefer 2018), Christopher Smeenk și 
George Ellis, Philosophy of Cosmology (Smeenk and Ellis 2017), Alan D. Rendall, 7he nature of 
spacetime singularities (Rendall 2005), Erik Curiel, The Analysis of Singular Spacetimes (Curiel 
1999) şi C. J]. S. Clarke, Space-Time singularities (Clarke 1976). 

După o scurtă prezentare a aspectelor specifice din teoria clasică newtoniană şi teoria 


specială a relativității, şi o scurtă prezentare a teoriei generale a relativităţii, în capitolul Ontologia 

relativității generale prezint aspectele ontologice specifice relativității generale. Următorul 
capitol, Singularităţi, este dedicat prezentării singularităților care rezultă în relativitatea generală, 
a aspectelor specifice ale găurilor negre şi orizontul evenimentelor, inclusiv dezbaterea despre Big 
Bang ca singularitate iniţială, şi argumentele în favoarea existenţei singularităţilor. În Ontologia 
singularităţilor vorbesc despre posibilitățile de încadrare ontologică a singularităţilor în general şi 
a găurilor negre în special, despre argumentul găurii pus în evidenţă de Einstein, şi argumentele 
prezentate de oamenii de știință că nu există singularități şi deci că teoria generală a relativității 
este în impas. Închei cu Concluziile în care expun şi reiau pe scurt argumentele care ămi susțin 


opiniile prezentate mai sus. 


. _. 


Teoria clasică și relativitatea specială 

Gravitaţia clasică newtoniană admite o descriere geometrică. Împreună cu relativitatea 
specială, aceasta permite o descriere euristică a teoriei relativităţii generale (RG). Mişcarea 
inerțială din mecanica clasică este legată de geometria spațiului şi timpului, practic de-a lungul 
unor geodezice în care liniile de univers sunt linii drepte în spațiu-timpul relativist. (Ehlers 1973) 
Datorită principiului echivalenţei între masele inerțială și gravitațională, când se ia în considerare 
şi gravitația nu este observată o distincție între mișcarea inerțială și cea sub influenţa gravitaţiei. 
Aceasta permite definirea unei noi clase, a corpurilor în cădere liberă, definind o geometrie a 
spațiului şi timpului prin o mișcare geodezică care depinde de gradientul poteţialului gravitațional. 
De aici s-a dedus teoria Newton-Cartan, o formula geometrică a gravitaţiei newtoniene în spațiu- 
timp curbat folosind numai concepte covariante. (Ehlers 1973) (Havas 1964) 

Gravitația geometrică newtoniană este un caz limită a mecanicii relativiste speciale. Acolo 
unde gravitația poate fi neglijată, fizica este lorentzian invariantă ca în relativitatea specială, mai 


degrabă decât galileian invariantă ca în mecanica clasică. (Giulini 2006) 

Simetria lui Lorentz implică structuri suplimentare prin conuri luminoase care definesc o 
structură cauzală.! Împreună cu liniile de univers pentru corpurile în cădere liberă, conurile de 
lumină pot fi folosite pentru a reconstrui metrica semi-riemanniană a spaţiu-timpului, cel puţin 
până la un factor scalar pozitiv, rezultând o structură (sau o geometrie) conformă. 

Dacă se ia în considerare gravitația, liniile temporale drepte care definesc un cadru inerţial 
fără gravitație sunt curbate, rezultând o schimbare în geometria spațiu-timp. (Schutz and Schutz 
1985) 

Timpul propriu măsurat cu ceasuri într-un câmp gravitațional nu respectă regulile 
relativităţii speciale (nu se măsoară prin metrica Minkowski), fiind necesară o geometrie mai 
generală, curbă, a spaţiului, cu o metrică pseudo-riemanniană asociată în mod firesc cu un anumit 
tip de conexiune, conexiunea Levi-Civita, care satisface principiul echivalenţei şi face spațiul local 
minkowskian. (Ehlers 1973) 

În noiembrie 1915, la Academia de Ştiinţe din Prusia, Einstein a prezentat ecuaţiile de 
câmp ? care includ gravitația, care specifică modul în care geometria spaţiului şi a timpului este 


influenţată de materie şi radiație. 





! Pentru fiecare eveniment A, există un set de evenimente independente de observatori. care pot, în principiu, să 
influenţeze sau să fie influențate de A prin intermediul unor semnale sau interacțiuni care nu trebuie să călătorească 
mai repede decât lumina și un set de evenimente pentru care o astfel de influență este imposibilă. 


> Ecuațiile de câmp Einstein: 
Gyv E Ry - (1/2)Rgyw = (81G/cTpv 


unde G,, este tensorul Einstein, o combinaţie specifică fără divergențe a tensorului Ricci Rus şi a metricii, iar Tyy este 
tensorul energie-impuls. Constanta de proporţionalitate poate fi fixată drept k = 87G/cf, cu G constanta gravitaţională 
şi c viteza luminii. În vid, Rw = 0. 

Relativitatea generală (RG) 

Conform RG, forţa de gravitație este o manifestare a geometriei locale spaţiu-timp. RG 
este o teorie metrică a gravitaţiei. La baza ei sunt ecuaţiile lui Einstein (b2), care descriu relația 
dintre geometria unei varietăţi patrudimensionale, pseudo-Riemanniene, reprezentând spațiu- 
timpul şi energia-impulsul conţinut în acel spaţiu-timp. Gravitaţia corespunde schimbărilor în 
proprietățile spațiului și timpului, care, la rândul lor, modifică traseele obiectelor. Curbura este 
cauzată de energia-impulsul materiei. Conform lui John Archibald Wheeler, spaţiu-timpul spune 
materiei cum să se miște iar materia spune spaţiu-timpului cum să se curbeze. (Wheeler 1990) 
Pentru câmpuri gravitaționale slabe și viteze mici în raport cu viteza luminii, previziunile teoriei 
converg spre cele ale legii gravitaţiei universale a lui Newton. 

RG prezintă covarianţă generală (legile au aceeaşi formă în toate sistemele de coordonate) 
Şi nu conţine structuri geometrice invariabile (este independentă de diferitele câmpuri din spaţiu- 
timp). Practic, în plan local este valabil principiul echivalenţei, spațiu-timpul este Minkowskian, 
iar legile fizicii manifestă invarianţa locală Lorentz. (Weinberg 1972) 

În RG, materia și geometria trebuie să satisfacă ecuaţiile lui Einstein. O soluţie a acestor 
ecuaţii este un model de univers cu eventuale legi suplimentare care reglementează materia. Cele 
mai cunoscute soluţii exacte sunt cele care corespund unui anumit tip de gaură neagră (GN) într- 
un univers altfel gol (Chandrasekhar 1998) (soluția Schwarzschild, soluția Reissner-Nordstrâm și 
metrica Kerr), cele care descriu un univers în expansiune (universurile Friedmann-Lemaitre- 
Robertson-Walker și de Sitter), universul Godel (cu posibilitatea de a călători în timp), soluția 
Taub-NUT (un model de univers omogen dar anizotrop) şi spaţiul anti-de Sitter (evidenţiat recent 
în contextul conjecturii Maldacena). (S. W. Hawking and Ellis 2008) 

În gravitația newtoniană sursa gravitaţiei este masa, iar în relativitatea specială masa face 


parte dintr-o cantitate mai generală numită tensor energie-impuls care include atât densitatea 

energiei cât și a impulsului şi stresul (presiunea şi forfecarea). În RG, ecuaţia câmpului de 
gravitație se referă la acest tensor și la tensorul Ricci care descrie o anumită clasă de efecte de 
maree. 

Există teorii alternative la RG construite pe aceleași premise, cu reguli și/sau constrângeri 
suplimentare, care conduc la ecuaţii de câmp diferite (teoria lui Whitehead, teoria Brans-Dicke, 


teleparalalelismul, gravitația f(R), teoria Einstein-Cartan, etc.). (Brans and Dicke 1961) 


1 Ontologia relativităţii generale 

În viziunea clasică, spaţiul şi timpul sunt containerele; materie este conţinutul. Proprietatea 
distinctivă a materiei este că ea poartă energie şi impuls, conservate în timp, rezultând că energia 
şi impulsul sunt fundamentale ontologic. (Norton 2012) 

RG a generat diverse interpretări filosofice timpurii. Adepții lui au evidențiat "relativizarea 
inerţiei" şi conceptul de simultaneitate, kantienii și neo-kantienii au subliniat abordarea anumitor 
"forme intelectuale" sintetice (în special principiul covarianței generale, iar empiriştii logici au 
accentuat semnificaţia filozofică metodologică a teoriei. 

Reichenbach a abordat RG prin prisma tezei "relativității geometriei”, încercând o 
"axiomatizare constructivă" (Rendall 2005) a teoriei relativităţii pe baza "problemelor elementare 
de fapt" (Elementaratbestande) cu privire la comportamentul observabil al razelor de lumină, a 
tijelor şi a ceasurilor. 

Matematicianul Hermann Weyl a încercat o reconstituire a teoriei lui Einstein pe baza 
epistemologiei unei "geometrii infinitezimale pure", o geometrie extinsă cu termeni suplimentari 
care se identificau formal cu potenţialul câmpului electromagnetic. (Weyl and Weyl 1993, 115-— 


16) 

Thomas Ryckman afirmă că programul de teorie a câmpului unificat geometric pare a fi 
încadrat în mod inseparabil într-o formă de realism științific, denumită "realism structural", cu o 
posibilă tendinţă inspirată faţă de platonism. (Ryckman 2018) În forma sa contemporană, realismul 
structural are atât o formă epistemică, cât și o formă "ontică", acesta din urmă susținând în esență 
că teoriile fizice actuale justifică faptul că trăsăturile structurale ale lumii fizice sunt fundamentale 
ontologice (Ladyman and Ross 2007), subscriind la ideea că singura continuitate ontologică în 
ceea ce priveşte schimbările teoriei fizice fundamentale este continuitatea structurii. Realismul 
structural ontic este un cadru metafizic care oferă o înțelegere adecvată a caracteristicilor teoriilor 
fizice fundamentale. Potrivit acestuia, există structuri în domeniul fizicii fundamentale în sensul 
reţelelor de relaţii fizice concrete, fără ca aceste relații să depindă de obiecte fizice fundamentale 
care posedă o identitate intrinsecă, adică o identitate constituită din proprietăți intrinseci sau o 
primitivitate (heecţie). Această poziţie poate lua în considerare în mod semnificativ caracteristicile 
RG fundamentale ale invarianţei difeomorfismului și independenţei de fond. (Esfeld and Lam 
2008). 

Unii filosofi văd o opoziţie dintre metafizica tradiționalăm angajată într-o prioritate 
ontologică a obiectelor asupra relaţiilor, și realismul structural ontic care se dedică unei priorități 
ontologice a relațiilor asupra obiectelor.Suporterii realismului structural onticconsideră că greșeala 
care duce la această concluzie se află în presupunerea existenţei unei distincții ontologice între 
obiecte, pe de o parte, şi proprietăţi, inclusiv relaţiile, pe de altă parte (Esfeld and Lam 2011). Ei 
consideră că nu există o distincție ontologică între obiecte și proprietăţi, inclusiv relaţiile și, astfel, 
nici o relație de dependenţă ontologică între obiecte şi proprietăţi, inclusiv relaţiile, astfel încât nu 
există o problema a unei priorităţi ontologice. Distincția este doar una conceptuală, (Lam and 


Esfeld 2012) ar ar fi o greşeală să deducem din acest mod de reprezentare că există puncte spaţio- 

temporale în lume ca entităţi distincte din punct de vedere ontologic de proprietățile câmpului 
metric. Ar rezulta că trebuie să se renunțe la presupunerea existenţei unei distincții ontologice între 
obiecte şi proprietăți, inclusiv relații. Nu există o distincție ontologică între obiecte şi căile lor de 
a fi, ci doar una conceptuală. 

Empiriștii logici anti-metafizici, precum Carnap şi neo-kantieni precum Cassirer (care 
considera teoria ca fiind un test crucial pentru Erkenntniskritik, termenul preferat pentru 
epistemologia științelor fizice ale idealismului transcendental al lui Marburg), au jucat un rol 
important în dezbaterile despre ontologia relativităţii generale și dezvoltarea conceptului modern 
de categoricitate în semantica formală (D. Howard 1996). Cassirer a concluzionat că RG prezintă 
"cea mai determinată aplicaţie și realizare în cadrul ştiinţei empirice a poziției idealismului critic”. 
(Cassirer 1921) 

Einstein, împreună cu Schlick şi Reichenbach, a dezvoltat o nouă formă de empirism, 
adecvat argumentării relativităţii generale împotriva criticii neo-kantiene. (Schlick 1921) (H. 
Reichenbach 1928) 

Ideea lui Mach, că masa şi mișcarea inerțială a corpului rezultă din influenţa tuturor 
celorlalte mase înconjurătoare (eliminând conceptul spaţiului absolut) l-a influenţat puternic pe 
Einstein în încercarea epistemologică de a generaliza principiul relativității, combinând un 
principiu valid al invarianţei formelor legilor naturii (covarianţa generală) cu un "principiu de 
relativitate generală" falsă a mişcărilor accelerate. (Ryckman 2018) 

Einstein nu a fost un realist ştiinţific, dar credea că există conţinut teoretic dincolo de 
conținutul empiric, că ştiinţa teoretică ne oferă o fereastră asupra naturii, chiar dacă, în principiu, 


nu va exista o explicație unică corectă la nivelul ontologiei profunde. (D. A. Howard 2017) 

În acest context, a existat o discuţie permanentă asupra naturii și rolului convențiilor în 
ştiinţă a continuat până la sfârşitul vieţii lui Einstein, (Schilpp and Schilpp 1959) dacă alegerea 
unei geometrii este empirică, convenţională sau a priori. Duhem (Duhem, Vuillemin, and Broglie 
1991) consideră că, în fizică, ipotezele nu sunt testate izolat, ci doar ca parte a teoriei ca un întreg 
(holismul teoretic şi subdeterminarea alegerii teoriei prin dovezi empirice). Într-o adresă din 1918 
către Max Planck, Einstein a abordat problema subdeterminării: 


"Sarcina supremă a fizicianului este ... căutarea celor mai generale legi elementare din care 
imaginea lumii trebuie obţinută prin deducție pură. Nici o cale logică nu duce la aceste legi 
elementare; este doar intuiţia care se bazează pe o înţelegere empatică a experienţei. În 
această stare de incertitudine metodologică, se poate crede că sunt posibile în mod arbitrar 
multe, în sine, sisteme echivalente de principii teoretice; iar această opinie este, în 
principiu, cu siguranță corectă. Dar dezvoltarea fizicii a arătat că, din toate construcțiile 
teoretice imaginabile, una singură, în orice moment, s-a dovedit superioară necondiţionat 
faţă de toate celelalte. Nimeni din cei care au aprofundat acest subiect nu va nega faptul că, 
în practică, lumea percepțiilor determină fără echivoc sistemul teoretic, chiar dacă nicio 
cale logică nu conduce din percepții la principiile de bază ale teoriei.” (A. (Author) Einstein 
1918, 31) 


Einstein a argumentat de ce este alegerea teoretică determinată empiric într-o scrisoare 
adresată lui Schlick, unde a folosit argumentul lui Schlick referitor la elementele unei ontologii 
teoretice: 


"Mi se pare că cuvântul "real" este luat în sensuri diferite, în funcție de faptul că se vorbeşte despre 
impresii sau evenimente, adică despre stările afacerilor în sensul fizic. 


Dacă doi oameni diferiţi vor urmări fizica independent unaul de celălalt, vor crea sisteme care sunt 
de acord cu impresiile ("elementele" în sensul lui Mach). Construcţiile mentale pe care le 
realizează cei soi pentru conectarea acestor "elemente" pot fi foarte diferite. Şi cele două 
construcții nu trebuie să fie de acord în ceea ce privește "evenimentele"; pentru că acestea 
aparțin, cu siguranță, construcțiilor conceptuale. Desigur, cu privire la "elemente", dar nu 
la "evenimente", sunt reale în sensul de a fi "date în mod inevitabil în experienţă. 


"Dar dacă desemnează ca fiind "real" ceea ce aranjăm în schema spațiu-timp, așa cum ați făcut în 
teoria cunoașterii, atunci fără îndoială "evenimentele" sunt, mai presus de toate, reale ... Aş 


dori să recomand o distincție conceptuală curată aici.” (D. A. Howard 2017) 


Punctul de vedere al lui Einstein, conform căruia realul fizic constă exclusiv din ceea ce se 
poate construi pe baza coincidenţelor spațiu-timp, punctele spațiu-timp, de exemplu, fiind 

considerate ca intersecţii ale liniilor de univers, este acum cunoscut sub numele de "argument 
punct-coincidență”. (D. A. Howard 2017) Coincidenţele au astfel un rol ontic privilegiat deoarece 
sunt invariabile şi deci determinate în mod univoc. 

Noua perspectivă a lui Einstein asupra ontologiei spaţiu-timpului l-au determinat pe 
Schlick să afirme că Mach a considerat în mod eronat doar elementele senzației ca fiind reale, 
evenimentele spaţio-temporale individualizate invariabil ca coincidenţe în spaţiu având de 
asemenea dreptul de a fi considerate reale datorită modului univoc al determinării lor. (D. A. 
Howard 2017) Einstein a fost de acord, cu condiția să de facă distincția între cele două tipuri de 
realitate, a elementelor și a evenimentelor spațio-temporale, că "doi oameni diferi" care au urmărit 
fizica în mod independent, vor fi de acord asupra elementelor, dar ar fi în dezacord la nivelul 
ontologiei evenimentului spațio-temporal. 

Imediat după apariţia RG, s-a discutat despre o reducere a fizicii la geometrie: "fizica este 
o pseudogeometrie în patru dimensiuni [adică o geometrie care distinge dimensiunile spațiale şi 
temporale] a căror determinare metrică guv este legată, conform ecuațiilor fundamentale ... din 
prima mea contribuţie [1915], la cantitățile electromagnetice, adică la materie. (Hilbert 1917, 63) 

În RG, densitatea energiei și impulsului non-gravitaţional pentru un eveniment este 
reprezentată de tensorul stres-energie al materiei (T), fiind structura care codifică densităţile 
energiei totale şi impulsurilor datorate tuturor formelor nongravitationale. Einstein a definit o 
cantitate analogă, tensorul stres-energie pentru câmpul gravitațional (t). T este un tensor adevărat, 
dar t este un pseudotensor, ceea ce înseamnă că T poate fi reprezentat independent de un anumit 
sistem de coordonate, spre deosebire de t. Astfel, nicio schimbare a sistemului de coordonate nu 
poate face ca T să dispară, spre deosebire de t care poate fi făcut nul pentru un anumit eveniment. 


(Norton 2012) Energia şi impulsul total al sistemului nu mai sunt bine definite. 

În RG, "energia câmpului gravitațional nu poate fi localizată". Putem vorbi numai despre 
energia gravitațională şi despre impulsul unui sistem extins, nu și despre densitatea energiei şi 
impulsului gravitațional la un anumit eveniment. (Misner et al. 2017, $20.3-20.4) 

De asemenea, RG nu mai oferă o noţiune precisă a forţei gravitaționale, aceasta fiind 
"geometrizată". Restaurarea spațiului temporal Minkowski în regiunile asimptotic plate ale 
spațiului ne permite să folosim resursele relativității speciale pentru a reintroduce noțiunea de forță 
gravitațională, identificată cu perturbațiile geometrice ale structurii metrice de planeitatea exactă 
cerută de un spațiu-timp Minkowski. (Norton 2012) 

Metrica (structura metrică) materială a spațiu-timpului în RG este reductibilă la 
comportamentul entităților materiale (ceasuri, raze luminoase, geodezice, etc.) din spațiu-timp. 
(Griinbaum 2012) Respectiv, măsurarea spațiu-timpului depinde întotdeauna de instrumentele de 
măsurare alese ca standarde de măsurare, iar relaţiile metrice implică standardele alese. Rezultă că 
relațiile metrice dintre conţinutul material al spațiu-timpului nu sunt explicate de metrica spațio- 
temporală, ci mai degrabă constitutive. În același timp, în metrica câmpului fizic, relaţiile metrice 
ale unui spaţiu-timp sunt determinate de un câmp fizic ireductibil, câmpul de tensori metric al 
doilea ordin, care, deși separat de entitățile materiale ale spaţiului-timp, explică relațiile metrice 
dintre acele entități. (Weingard 1976) 

Din acest punct de vedere, statutul epistemologic al credinţei noastre că există un câmp 
metric tensor este la fel ca şi convingerile noastre despre alte entităţi teoretice, cum ar fi neutrini. 
Așa cum am postula existența neutrino-ului pentru a explica deficitul energetic observat în 
decăderea beta, vom postula câmpul metric, conform PMF, pentru a explica diferitele fenomene 
observate, cum ar fi de ce particulele libere dintr-un câmp gravitațional au traiectoriile pe care le 


au . Şi în acest proces, câmpul de tensori metrici ajută la explicarea relațiilor metrice observate 

între entitățile materiale. Robert Weingard afirmă că există un dezacord ontologic între cele două 

metrici, prima fiind constituită de relaţiile dintre entitățile materiale în spațiu-timp, în timp ce a 

doua este un câmp fizic de sine stătător, distinct şiireductibil la conținutul material al spaţiu- 

timpului. 

Robert Weingard susține că metrica câmpului fizic oferă un raport mai adecvat al stării 
ontologice a metricei în spațiu-timpul RG Potrivit acestei teze, un spaţiu-timp gol, cu o metrică 
bine definită, este perfect inteligibil. Această idee a fost contrazisă de Griinbaum: 

"Dacă nu există entităţi fizice extra-geocronometrice care să specifice (individualizeze) elementele 
omogene ale spaţiu-timpului. . . atunci de unde derică acele elemente de constituţie 
punctuală echivalentă, altfel, identitatea lor individuală? Trebuie ca punctele lumii să nu 
fie individualizate înainte ca manifestarea spațiu-timpului să poată fi chiar înțeleasă să aibă 
o anumită valoare? Nu văd niciun răspuns la această întrebare cu privire la principiul 
individualizării aici în cadrul ontologiei identității leibnizice a indiscernabilelor. Nici nu 


cunosc nicio altă ontologie care să ofere un răspuns inteligibil la această problemă 
particulară de individualizare a individualilor omogeni.” (Griinbaum 1970) 


Începând cu anul 2000 a apărut o nouă abordare a problemei naturii structurilor spaţio- 
temporale, în special în lucrările lui Oliver Pooley (Pooley 2012) şi Harvey Brown. (Brown 2015) 
Abordarea dinamică afirmă că structura spațio-temporală a lumii noastre se datorează legilor 
dinamice (fundamentale) ale naturii şi simetriei lor, structura spațiu-timp fiind derivată. O 
geometrie dată pentru spaţiu-timp constrânge în mod formal teoriile admisibile la cele cu simetrie 
dreaptă. O presupunere a multor substantivişti a fost că această constrângere nu era doar formală, 
ci ontologică: că geometria (de aici și manifestarea însăşi) este mai fundamentală decât legile, sau 
că geometria oferă o explicație "reală" a formei legilor. (John Earman 1992, 125). Dar simetria ar 
putea fi inversată, astfel încât simetria să fie determinată ontologic de către legile teoriei, rezultând 


că geometria însăşi este o expresie a dinamicii materiei. (Huggett and Hoefer 2018) 

Gustavo E. Romero afirmă că RG este o "teorie a spaţiului şi a timpului”. (Misner et al. 
2017) Spațiu-timpul este emergența compoziţiei ontologice a tuturor evenimentelor, (Romero 


2013c) putând fi reprezentat de un concept, cu o reprezentare 4-dimensională a unui câmp metric. 


2 Singularităţi 

În teoria clasică a gravitaţiei lui Newton există posibilitatea fundamentală a unei 
singularităţi. Niciun semnal nu se poate propaga din interiorul unei singularităţi, dar influența 
gravitațională a acesteia este permanent prezentă în exterior şi depinde numai de cantitatea totală 
de masă, de impulsul unghiular și de sarcina electrică din componenţa singularității. Singularitățile 
pot fi detectate prin influenţa gravitaţiei lor puternice în imediata vecinătate. 

În teoria clasică a gravităţii lui Newton, un argument energetic ne spune că există o viteză 
de evadarede la suprafaţa oricărui obiect. 

În teoria Newtoniană, gravitația este descrisă de potenţial. Similar, în RG soluţia exterioară 
simetrică (independentă de timp), numită spaţiu-timpul Schwarzschild, depinde numai de masa 
obiectului interior. Raza Schwarzschild în RG este raza maximă a unei suprafeţe sub care lumina 
nu mai poate scăpa în afară. Această "rază a orizontului” este, coincidență, aceeași ca raza critică 
pentru obiectele din "singularitățile" newtoniene. 

Singularitățile gravitaționale în RG sunt locaţii în spaţiu-timp unde câmpul gravitațional 
devine infinit. Curburile invariabile scalare ale spaţiu-timpului includ o măsură a densității 
materiei. Unii fizicieni și filosofi consideră că, deoarece densitatea materiei tinde spre infinit în 
singularitate, legile spațiu-timpului nu mai sunt valabile acolo. 

O singularităţile gravitațională aproape unanim acceptată în astrofizică şi cosmologie, ca 
cea mai timpurie stare a universului, este Big Bang (BB). (Wald 1984) Nici în acest caz legile 


cunoscute ale fizicii nu mai sunt valabile. (S. Hawking 2012) 

Relativitatea generală prezice că orice obiect care colapsează dincolo de un anumit punct 
(pentru stele, raza Schwarzschild) formează o GN cu o singularitate, cu o limită de acțiune definită 
de un orizont al evenimentelor (OE). (Curiel and Bokulich 2018) Teoremele de singularitate ale 
lui Penrose-Hawking afirmă că în acest caz geodezicele se termină în singularitate. (Moulay 2012) 

Teoria gravitației cuantice în buclă sugerează că singularitățile nu pot exista (Gambini, 
Olmedo, and Pullin 2013) pentru că, datorită efectelor gravitației cuantice, există o distanță minimă 
dincolo de care forţa de gravitație nu mai creşte. 

Soluţia Schwarzschild la ecuaţiile din RG descrie o GN ne-rotitoare, neîncărcată. În 
sistemele de coordonate convenabile, o parte a metricei devine infinită la OE. Într-o GN rotativă 
(GN Kerr) singularitatea apare pe un inel, putând să devină, teoretic, o "gaură de vierme”. (Wald 
1984) 

Un tip special de singularitate este ”singularitatea goală” care, deşi este interzisă de ipoteza 
cenzurii cosmice, în 1991 fizicienii Stuart Shapiro și Saul Teukolsky au efectuat simulări pe 
calculator ale unui plan de rotație a prafului cosmic rezultând că RG ar putea permite singularități 
"goale". (Goswami, Joshi, and Singh 2005) De altfel, ipoteza cenzurii cosmice afirmă că pot exista 
singularități realiste (fără simetrii perfecte, materie cu proprietăți realiste) dar sunt ascunse în 
siguranţă în spatele orizontului şi astfel invizibile. * (Wald 1984). 

Stephen Hawking a sugerat că GN pot radia energia, conservând astfel entropia şi 
rezolvând problemele de incompatibilitate cu a doua lege a termodinamicii. Aceasta înseamnă că 


GN au o viață cosmică limitată” 





3 Restricţiile singularităţilor din viitor exclud singularităţile iniţiale, precum Big Bang, care, în principiu, sunt 
vizibile observatorilor la un moment cosmic ulterior. Conjectura cenzurii cosmice a fost prezentată pentru prima oară 
de Penrose în o lucrare din 1969. (Penrose 1969) 

Paul Townsend afirmă că singularităţile sunt o caracteristică generică a RG şi inevitabile 
în cazul în care unui corp a trecut de-o anumită etapă (Townsend 1997) şi, de asemenea, la 
începutul unei clase largi de universuri în expansiune. (S. W. Hawking 1966) În prezent se 
cercetează structura generică a acestor entități (de exemplu, conjuenctura BKL). (Berger 2002) 
Ipoteza cenzurii cosmice afirmă că toate singularităţile viitoare realiste (fără simetrii perfecte, 
materie cu proprietăți realiste) sunt ascunse în siguranță în spatele orizontului și astfel invizibile 

În privința definiţiei singularităților există un dezacord net: deși modifică geometria locală, 
apar dificultăți în a vorbi de ele ca despre un lucru care se găseşte într-o anumită locaţie în spaţiu- 


bă 


timp, motiv pentru care unii fizicieni și filosofi propun să se vorbească de ”spaţiu-timpuri 


singulare” în loc de ”singularități”. Cele mai importante definiții se referă fie la căi incomplete, fie 
la ideea "punctelor lipsă” din spaţiu-timp, fie o idee care combină cele două concepte de mai sus, 


respectiv a unei structuri singulare cu comportament patologic” (deformarea spațiu-timpului care 


se manifestă el însuți ca un câmp gravitațional). (Curiel and Bokulich 2018) 


Găuri negre 

GN ridică unele aspecte conceptuale. Deşi sunt regiuni ale spațiu-timpului, GN sunt și 
entități termodinamice, cu o temperatură şi o entropie; iar evoluția GN este aparent în conflict cu 
fizica cuantică standard, deoarece exclude creşterea entropiei. (Curiel and Bokulich 2018) 

În centrul unei GN din RG se află o singularitate gravitaţională, o regiune în care curbura 
spațiu-timp devine infinită. Singularitatea conţine toată masa GN, rezultând o densitate infinită. 
(Carroll and Carroll 2004) În cazul unei găuri negre încărcate (Reissner-Nordstrom) sau rotative 
(Kerr), este posibilă evitarea singularității, dar apare posibilitatea ipotetică de a ieși din GN într- 
un spaţiu-timp diferit, GN acţionând ca o gaură de vierme, și deci posibilitatea de a călători într- 


un alt univers sau în timp. Droz consideră această posibilitate doar teoretică, deoarece orice 

perturbare ar distruge această posibilitate. (Droz, Israel, and Morsink 1996) Posibilitatea existenţei 
curbele închise în timp în jurul singularității Kerr duce la probleme de cauzalitatea 
precum paradoxul bunicului. (Sfetcu 2018) 

Conform lui Kerr, în prezent majoritatea cercetătorilor din domeniu consideră că nu există 
niciun obstacol în calea formării unui OE al GN. (Kerr 2007) Penrose a demonstrat inevitabilitatea 
singularităților în anumite condiţii. (Penrose 1965) Soluţia Kerr, teorema fără păr și legile 
termodinamicii GN au arătat că proprietățile fizice ale GN erau simple și inteligibile. (S. W. 
Hawking and Penrose 1970) 

GN de masă stelară se formează din colapsul gravitațional al stelelor grele. O altă teorie 
este a GN timpurii după colapsul stelelor în universul timpuriu, iar GN supermassive s-ar fi putut 
forma din prăbuşirea directă a norilor de gaz din universul timpuriu. (Pacucci et al. 2016) 

Pe 14 septembrie 2015, observatorul LIGO a observat existența undelor gravitationale 
(LIGO Scientific Collaboration and the Virgo Collaboration 2016) din fuziunea a două GN, 
aceasta fiind cea mai concretă dovadă a existenței GN până în prezent. La 15 iunie 2016, a fost 
anunţată o a doua detectare a unui eveniment de undă gravitațională din GN care se ciocnesc. 
(Overbye 2018) În aprilie 2018, LIGO a observat şase evenimente de undă gravitaţională care au 


provenit din fuzionarea GN. 


Orizontul evenimentelor (OE) 


Caracteristica definitorie a unei GN este apariția unui OE - o limită în spațiu prin care 
materia şi lumina pot trece numai într-un singur sens, spre interior spre masa găurii negre. 
(Arnowitt, Deser, and Misner 1962). 

Suprafaţa OE se găseşte la raza Schwarzschild pentru un corp care nu se roteşte, care este 


proporțională cu masa sa. Masa minimă necesară pentru ca o stea să se poată prăbuşi dincolo OE 

este limita Tolman-Oppenheimer-Volkoff, care este de aproximativ trei mase solare. Astronomii 
pot detecta numai discurile de acumulare în jurul găurilor negre, unde materia se mișcă cu o viteză 
atât de mare încât fricţiunea creează radiații de înaltă energie care pot fi detectate. De asemenea, 
unele materii din aceste discuri de acumulare sunt forțate să curgă de-a lungul axelor spinului GN, 
creând jeturi vizibile când acestea interacționează cu materia. 

Conceptul de masă în RG este o problemă, întrucât teoria nu oferă o definiție unică a 
termenului, ci mai multe definiţii diferite (energia Hawking, energia Geroch, impulsul energetic 
cvasi-local Penrose, stc.) aplicabile în circumstanţe diferite. Practic, este imposibil să se găsească 
o definiție generală a masei totală a sistemului (sau energice) ăn RG, întrucât "energia câmpului 
gravitațional" nu face parte din tensorul energie-impuls. Se speră ca pe viittor să se folosească o 
masă cvasi-locală definită adecvat pentru a da o formulare mai precisă inegalităţi Penrose pentru 
găurile negre (care leagă masa GN cu orizontul) şi pentru a găsi o versiune cvasi-locală a legilor 


mecanicii găurilor negre. (Szabados 2004) 


Big Bang (BB) 

Teoria BB în cosmologie explică formarea universului (Overbye 2017), şi expansiunea 
acestuia dintr-o stare inițială de densitate și temperatură foarte ridicate. BB explică o gamă largă 
de fenomene, inclusiv abundența elementelor uşoare, fondul cosmic de microunde, structura la 
scară largă şi legea lui Hubble (Wright 2009). Practic BB este o singularitate inițială, (Roos 2008), 
"nașterea" universului. 
oferă prea multe informaţii despre structura sa. Există rezultate parțiale pentru clasele restricționate 


de soluții, de exemplu simulările numerice, dar imaginea rezultată a singularității inițiale 

contrastează cu cea din modelele FLRW. De asemenea, este posibil să existe singularități non- 
scalare (Ellis and King 1974). 

Referitor la momentul zero al Big Bang, John Heil întreabă: "Ce anume nu este nimic? Ce 
nu ar fi nimic? " (Heil 2013, 174). Heil sugerează că răspunsul depinde de modul în care înţelegem 
Big Bang-ul. Bruce Reichenbach (B. Reichenbach 2017) afirmă că, daca inversam directia vederii 
noastre si privim inapoi in timp, descoperim că universul atinge o stare de compresie unde 
densitatea şi forța gravitațională sunt infinite. Această singularitate unică constituie începutul 
universului - materie, energie, spațiu, timp şi toate legile fizice. Devreme ce Big Bang-ul inițiază 
însăşi legile fizicii, nu se poate aștepta nici o explicaţie ştiinţifică sau fizică a acestei singularități. 
Având în vedere RG, Big Bang-ul nu este un eveniment. Un eveniment are loc într-un context 
spațiu-timp. Dar Big Bang nu are acest context. Prin urmare, Big Bang-ul nu poate fi considerat 
un eveniment fizic care apare la un moment dat. Griinbaum susţine această poziție argumentând 
că evenimentele pot rezulta numai din alte evenimente: "Deoarece singularitatea Big Bang este 
din punct de vedere tehnic non-event, și t = 0 nu este un moment bona fide de apariţie a acestuia, 
singularitatea nu poate fi efectul niciunei cauze în caz de cauzalitate a evenimentului sau de 
cauzalitate a agentului ... singularitatea t = 0 nu poate avea o cauză. (Grunbaum 1994) 

Silk (Silk 2001, 456) propune eliminarea obiecțţiei lui Griinbaum prin extinderea noțiunii 
de "eveniment" eliminând cerința că trebuie să fie relațională, într-un context spaţiu-timp. În Big 
Bang, universul spaţiu-timp începe şi continuă să existe în timp măsurabil după singularitate 
inițială. Astfel, se poate considera Big Bang fie ca fiind evenimentul inceperii universului, sau ca 
o stare in care "orice doua puncte din universul observabil au fost in mod arbitrar apropiate 


impreuna". 

Pe baza logicii lui Griinbaum că singularitatea Big Bang nu este un eveniment, Bruce 
Reichenbach (B. Reichenbach 2017) raționează că, întrucât evenimentele apar numai din alte 
evenimente, evenimente ulterioare Big Bang-ului nu pot fi efectul acelei singularități, rezultândcă 


nu există evenimente, ceea ce este absurd. 


Există singularităţi? 

Nu există o definiţie larg acceptată a singularităţii. Fizica ar trebui să dicteze ce definiție a 
singularităţii să se folosească, deși pot co-exista fără probleme multiple definiții. 

Erik Curiel, şi Peter Bokulich pun problema a ceea ce ar însemna să se atribuie "existență" 
analizează posibilitatea existenţei căilor incomplete într-un spaţiu-timp maximal relativist în un 
punct al spaţiului, unde calea ar putea fi extinsă prin trecerea prin acel punct. Oricum ei iau în 
considerare faptul că, dacă e vorba de un eșec în concepţiilor noastre despre o singularitate spațială, 
eşecul nu se află în spațiul cosmic al lumii actuale, ci mai degrabă în descrierea teoretică a spaţiu- 
timpului. 

Undele gravitaționale sunt perturbații în curbura spațiu-timpului generate de masele 
accelerate, prezise de Einstein (propagarea cu viteza luminii a schimbărlor curbelor spaţiu-timp 
datorită obiectelor aflate în mișcare accelerată). (A. Einstein 1918) Distanţele dintre obiecte cresc 
şi scad ritmic, pe măsură ce trece unda, la o frecvenţă corespunzătoare celei a undei. Undele 
gravitaționale transportă energia ca radiație gravitațională. Sistemele de stele neutronice binare, se 
presupune a fi o sursă puternică de unde gravitaționale în timpul fuzionării lor, datorită accelerației 
foarte mari a maselor lor. (LIGO Scientific Collaboration and Virgo Collaboration et al. 2017) 

Undele gravitaționale permit observarea fuziunii GN şi, eventual, a altor obiecte exotice în 


Universul îndepărtat. (Krauss, Dodelson, and Meyer 2010) 

În geometria spațiu-timp, modelele FLRW cu materie obișnuită au o singularitate într-un 
timp finit în trecut. Teoremele de singularitate (S. W. Hawking and Ellis 2008) stabilesc că 
existența unei singularități inițiale este robustă: mai degrabă decât să fie caracteristici specifice 
modelelor FLR W sau alte modele extrem de simetrice, singularităţile sunt generice în modele care 
satisfac ipoteze fizice plauzibile. (Smeenk and Ellis 2017) 

Teoremele de singularitate dovedite în anii '60 (S. W. Hawking and Ellis 2008) arată că 
universul este finit în trecut într-o clasă largă de modele cosmologice. Singularităţile trecute, 
semnalate de existența unor geodezii inextensibile cu lungime limitată, trebuie să fie prezente în 
modele cu un număr de caracteristici plauzibile. Intuitiv, extrapolând înapoi de la prezent, o 
geodezică inextensibilă ajunge, într-o distanţă finită, la o margine dincolo de care nu poate fi 
extinsă. Nu există un "timp cosmic" definit în mod unic, dar lungimea maximă a acestor curbe 
reflectă epoca finită a universului. Teoremele de singularitate se aplică plauzibil universului 


observat, în domeniul aplicabilităţii relativității generale. (Smeenk and Ellis 2017) 


3 Ontologia singularităţilor 

Peter Bokulich şi Erik Curiel (Curiel and Bokulich 2018) afirmă că RG permite 
singularităţi, şi că trebuie să înțelegem ontologia singularităților dacă vrem să înțelegem natura 
spațiului și a timpului în universul actual. Deşii unii fizicieni consideră că singularitățile indică un 
eşec al RG, alții cred că singularităţile deschid în fapt un orizont nou în cosmologie, cu fenomene 
fizice reale care pot ajuta la un progres profund în înțelegerea noastră a lumii. 

Dintre definițiile singularităților se evidențiază posibilitatea ca unele spaţiu-timpuri să 
conţină căi incomplete (cea mai acceptată), cea a lipsei punctelor şi a patologiei curburii. O cale 
în spaţiu-timp este un lanţ continuu de evenimente. Căile din cele mai importante teoreme de 


singularitate reprezintă posibilele traiectorii ale particulelor și ale observatorilor ("linii de 

univers"). O cale incompletă şi inextensibilă presupune că, după o perioadă finită de timp, subiectul 
acelei căi "iese în afara lumii" dispărând; sau invers, poate apare din neant. (Curiel and Bokulich 
2018) Deşi nu există nicio contradicție logică sau fizică în aceste situații (NS, Bucle cauzale), 
dispariția sau apariția bruscă a unei entități în spaţiu-timp este o "singularitate”. Este ceea ce se 
poate întâmpla în situația unei căi incomplete și inextensibile de o lungime finită şi un interval de 
existență finit. Peter Bokulich și Erik Curiel propun ca, pentru a obţine rezultate concludente, va 
trebui să limităm clasa de spaţiu-timpuri în discuţie, la spaţiu-timpul care este maxim extins (sau 
doar maxim). 

În privinţa tipului de incompletenţă a căii relevantă pentru singularităţi, există o mulţime 
de controverse. Geroch (Geroch 1968) demonstrează că un spațiu-timp poate fi complet geodezic 
şi să posede totuşi o cale incompletă temporală a unei acceleraţii totale limitate - adică o cale 
inextensibilă în spaţiu-timp, traversabilă, de-a lungul căreia un observator ar putea experimenta 
doar o cantitate finită de timp propriu. Exploatând această idee, Earman (J. Earman 1995, 36) o 
combină cu noţiunea de "lungime afină generalizată" pentru a da o definiție semioficială a 
singularităților: "Un spațiu-timp maximal este singular dacă şi numai dacă conţine o cale 
inextensibilă de lungime afină generalizată finită.” 

Multe discuţii despre structura singulară a spațiu-timpurilor relativiste pornesc de la ideea 
că o singularitate reprezintă un punct sau un set de puncte care într-un anumit sens sau altul 
"lipsesc" din spațiu-timp, acel spațiu-timp are o "gaură" în el. Astfel, Peter Bokulich şi Erik Curiel 
sugerează să definim un spațiu-timp cu puncte care lipsesc din el dacă şi numai dacă acesta conţine 
căi incomplete şi inextensibile, și apoi să încercăm să folosim aceste căi incomplete pentru a 
construi puncte situate în mod corespunzător în spațiu-timp, făcând astfel căile extensibile. Aceste 


puncte ar fi atunci singularitățile noastre. 


22. 


Nicolae Sfetcu: Singularităţile ca limite ontologice ale relativităţii generale 


Mulţi fizicieni şi filosofi consideră că THR are nevoie de o astfel de construcție, şi în 


prezent se caută o construcție pentru a conferi un statut ontologic clar singularităților ca entități. 


Ontologia găurilor negre 

Gustavo E. Romero consideră spaţiu-timpul ca emergența compoziției ontologice a tuturor 
evenimentelor, putând fi reprezentat de un concept. Sursa câmpului gravitațional din ecuaţiile RG, 
câmpul tensorului Tav, reprezintă proprietățile fizice ale lucrurilor materiale, energia şi impulsul 
tuturor sistemelor non-gravitaționale. În cazul unei mase punctuale M şi presupunând simetria 
sferică, soluția ecuaţiei reprezintă o gaură neagră Schwarzschild. O gaură neagră este concepută 
ca o zonă spaţio-temporală cauzal deconectat de restul spatiu-timpului; ceea ce caracterizează 
gaura neagră este măsura sa şi, prin urmare, curbura ei. Niciun eveniment din aceasta regiune nu 
poate influenta evenimentele din afara regiunii. Evenimentele din gaura neagră sunt, totuși, cauzal 
determinate de evenimentele trecute, deci o gaură neagră nu reprezintă o abatere de la cauzalitățile 
clasice. 

Determinismul este o presupunere ontologică că toate evenimentele sunt date. 
Determinismul nu necesită cauzalitate şi nu implică predictibilitate. Starea actuală a Universului 
este efectul trecutului său și cauza viitorului său. Romero consideră că RG presupune existenţa 
tuturor evenimentelor reprezentate de o varietate, deci este o teorie deterministă din punct de 
vedere ontologic, dar totuşi epistemologic nedeterminată. Existenţa unor singularități în spațiu- 
timp nu implică un eşec al determinismului ontologic, doar un eşec în previzibilitate, dar ele nu 
sunt elementele spaţiu-timpului în sine. 

Prezentismul susţine că viitorul şi trecutul există doar ca schimbări care au avut loc sau vor 
avea loc în prezent și nu au o existenţă reală a lor. Eeternalismul presupune că trecutul şi viitorul 


există într-un sens real, nu numai ca schimbări care au avut loc sau vor avea loc față de prezent. 

Prezentismul este incompatibil cu existența singularităţilor. (Romero 2014) În acest sens, Romero 
argumentează că găurile negre pot fi folosite pentru a arăta că presentismul oferă o imagine 


defectuoasă a substratului ontologic al lumii. 


Argumentul găurii 

Argumentul găurii * a apărut pentru prima oară în lucrarea lui Einstein despre relativitatea 
generală în 1913. Argumentul găurii exploatează o proprietate a relativității generale, covarianţa 
ei generală. Substantiviștii consideră că varietatea evenimentelor are o existență independentă de 
câmpurile definite pe ele; evenimentele îşi au identități indiferent de proprietăţile metrice, deci 
diferenţa dintre spațiu-timpuri este o diferenţă fizică reală, deşi nimic observabil nu distinge cele 
două spaţiu-timpuri. Mai mult, toate diferențele apar doar în interior. Acesta este considerată de 
John D. Norto (Norton 2012) un eşec grav al determinismului; gaura poate fi specificată a fi cât 
de mică, şi nicio specificaţie a spaţiu-timpului în afara găurii nu poate fixa proprietățile în interior. 
Ar rezulta că diferenţele dintre cele două spaţiu-timpuri sunt doar diferențe în descrierea 
matematică, ambele descriind aceeași realitate fizică. Norton deduce că un substantivalism al 


varietății este de neconceput. 


Nu există singularităţi 
Singularitățile sunt de obicei considerată a fi un defect profund al RG. Singularităţile pot 
duce la eșecuri ale determinismului, deoarece legile "se descompun" într-un anumit sens. 


Christopher Smeenk și George Ellis (Smeenk and Ellis 2017) afirmă că această preocupare se 





+ Într-o ecuaţie obişnuită a câmpului, cunoaşterea sursei câmpului şi a condițiilor limită determină câmpul 
peste tot. Ele nu determină însă potenţialul vectorial. Einstein a constatat că dacă ecuaţiile gravitaţiei sunt general 
covariante, atunci metrica nu poate fi determinată în mod unic de către sursele sale ca o funcţie a coordonatelor spaţiu- 
timpului. Unii filozofi ai fizicii fac apel la argument pentru a ridica o problemă a substanţialismului varietăților, 
conform căreia manifestarea evenimentelor din spaţiu este o "substanță" care există independent de câmpul metric 
definit pe el sau de materia din el. Alţii consideră argumentul drept o confuzie în ceea ce priveşte ecartamentul. 

aplică numai anumitor tipuri de singularități. Spaţiu-timpurile relativiste care sunt hiperbolice la 
nivel global au suprafeţe Cauchy, iar datele inițiale corespunzătoare pe aceste suprafeţe fixează o 
soluţie unică în spaţiu-timp. Amenințarea la adresa determinismului este mai calificată: legile nu 
se aplică "singularităţii însăşi", chiar dacă evoluţia ulterioară este complet deterministă şi există 
câteva tipuri de singularități care ameninţă mai grav determinismul. Prezenţa singularităților 
stabilește că RG este incompletă. Prezența unei singularităţi într-un model cosmologic indică 
faptul că ”spațiu-timp, aşa cum este descris de RG, se termină: nu există nici o modalitate de a 
extinde timpul spaţial prin singularitate, fără a încălca condiţiile matematice necesare asigurării că 
ecuaţiile câmpului sunt bine definite. Orice descriere a condiţiilor fizice "înainte de Big Bang" 
trebuie să se bazeze pe o teorie care înlocuiește GR şi permite o extindere prin singularitate.” 
Gustavo E. Romero susține că nu există singularități fizice în spațiu-timp. Modelele 
singulare cu spaţiu-timp nu aparțin ontologiei lumii, pentru că soluţii defective ale ecuaţiilor 
câmpului lui Einstein. Complexitatea ecuaţiilor neliniare ale câmpului, şi interpretarea câmpului 
tensorial metric, au dus la preocupări cu privire la ipotezele ontologice ale teoriei. Conceptul de 
spațiu-timp a fost introdus de Minkowski (1908), şi aparține mai mult ontologiei decât fizicii. O 
construcție formală a spațiu-timpului poate fi obținută pornind de la o bază ontologică a fiecărui 
lucru (Bergliaffa, Romero, and Vucetich 1997) sau evenimente. (Romero 2013b). Romero 
porneşte de la ipoteza ontologică de bază că spațiu-timpul este compoziţia ontologică a tuturor 


evenimentelor, deci o entitate emergentă reprezentabilă de un concept. 


Concluzii 


Hawking şi Ellis sunt în consens cu eternalismul, afirmând că fiecare soluţie a ecuaţiei lui 
Einstein cuprinde întreaga istorie a unui univers - nu este doar o imagine a modului în care sunt 


lucrurile, ci un spaţiu-timp întreg, eventual materializat. (S. W. Hawking and Ellis 2008) 

În argumentarea lui Romero, ontologia este o clasă a entităţilor acceptate de o anumită 
teorie. Quine consideră ontologia ca fiind domeniul variabilelor legate de o teorie, deci clasa de 
referinţă a teoriei. Iar relativitatea generală nu este o teorie despre spaţiu-timp, ci despre câmpul 
gravitațional şi interacțiunile determinate de acesta. ”Spaţiul-timp este o proprietate emergentă 
ontologică a sistemului format de toţi existenţii, oricare ar fi ei. Din cauza universalităţii unice a 
gravitației, modelele de spațiu-timp pot fi folosite pentru a reprezenta câmpul gravitațional în 
relativitatea generală. Mai precis, conexiunea afine a spaţiului-timp reprezintă puterea câmpului, 
iar metrica reprezintă potenţialul gravitațional.” (Romero 2013c) 

Singularitățile din RG au declanșat numeroase probleme filosofice, inclusiv legate de 
definirea lor (în termeni de căi incomplete, puncte lipsă sau patologie de curbură) şi semnificația 
lor. Dacă singularitățile au ontologie, sau este vorba de limite ale modeleleor noastre, respectiv 
RG. 

O gaură neagră transformă materia într-o entitate pur gravitațională. Invers, când se 
evaporă, curbură spaţială este transformată în materie obişnuită. (Curiel and Bokulich 2018) 
Astfel, găurile negre sunt o sursă importantă pentru investigarea ontologie spațiu-timpului şi a 
materiei obișnuite, şi a problemelor conceptuale care stau la baza relativității generale. Sau dacă 
spațiu-timpul este dinamic abstract (spaţiul Hilbert) sau mai fundamental, posibil o entitate 
emergentă aparținând doar unei teorii fizice. 

Gustavo E. Romero (Romero 2013c) afirmă că existenţa unor soluţii singulare într-o teorie 
independentă de fundal precum RG, este o consecință a unor contradicții la nivelul bazei 
axiomatice a teoriei. Această contradicție apare din aproximaţia continuumului adoptată pentru a 
modela câmpul gravitațional. Ar trebui să se dezvolte o teorie discretă, din care relativitatea 


generală (şi noțiunile obişnuite de spaţiu şi timp) să poată apărea ca un fel de medii. Aceasta 

implică o schimbare ontologică majoră. Gravitatea cuantică este considerată de el o teorie despre 
relațiile dintre evenimentele de bază şi emergenţa ontologică a spaţiului-timp și a gravitaţiei. 
Gravitatea cuantică ar fi o teorie atât de fundamentală încât ar putea fi considerată mai degrabă o 
ontologie decât fizică. Natura discretă a substratului ontologic spațiu-timp poate fi formată de 
evenimente atomice. Ontologia gravitației cuantice, și a lumii, în această perspectivă, ar fi un şir 
de evenimente de bază. 

În ultimii ani cercetările s-au extins de la singularităţile clasice din teoriile lui Penrose şi 
Hawking la noua paradigmă a singularităților slabe, şi teoria lui lui Choptuik privind colapsul 
critic. (Rendall 2005) Accelerarea cosmologică implică încălcări ale stării energetice şi impune o 
revizuire a teoremelor de singularitate. Împreună cu materia şi energia întunecată, presupune un 
model cosmologic în expansiune care se transformă într-o singularitate "big rip”. (Starobinsky 
1999) 

Studiul singularităților din spaţiu-timp în RG clasică este încă la început. Fizica găurilor 
negre și filosofia singularităţilor cosmologice sunt domenii încă neexplorate. În faţa 


singularităţilor, ştiinţa îşi recunoaște limigtele. Aici poate ajuta foarte mult filosofia. 

